အလက်ဇန်ဒရာ ဒတ်ဒါရီယို

အလက်ဇန်ဒရာ အန်နာ ဒတ်ဒါရီယို  (; ၁၆ မတ် ၁၉၈၆ ခုဖွား) သည် အမေရိကန် အမျိုးသမီး သရုပ်ဆောင်နှင့် မော်ဒယ်တစ်ဦးဖြစ်သည်။

သူမကို နယူးယောက်မြို့၊ မန်ဟတ္တန်ရပ်ကွက် အရှေ့ပိုင်းတွင်မွေးဖွားခဲ့သည်။ အမျိုးသား သရုပ်ဆောင် မက်သရူး ဒတ်ဒါရီယိုမှာ သူမ၏ မောင်ဖြစ်ပြီး၊ အမျိုးသမီး သရုပ်ဆောင် ကတ်သရင်း ဒတ်ဒါရီယိုမှာလည်း သူမ၏ ညီမပင်ဖြစ်သည်။ သူမအား အုပ်ထိန်းခဲ့သော သူမ၏ အဘိုးဖြစ်သူမှာ Emilio Q. Daddario မှာ နိုင်ငံရေးသမားတစ်ဦးဖြစ်သည်။ သူမသည် လော့စ်အိန်ဂျယ်လိစ်မြို့၌ နေထိုင်လျှက်ရှိသည်။

ဒတ်ဒါရီယိုသည် Percy Jackson & the Olympians ရုပ်ရှင်ကားများတွင် Annabeth Chase ဇာတ်ကောင်အဖြစ်လည်းကောင်း San Andreas ရုပ်ရှင်ကားတွင် Blake အဖြစ်လည်းကောင်း ပါဝင်သရုပ်ဆောင်ခဲ့ပြီး ၎င်းဇာတ်ရုပ်များဖြင့် နာမည်ကျော်၍ လူသိများလာခဲ့သည်။ သူမသည် ၂၀၁၃ ခုနှစ်ထွက် Texas Chainsaw 3D ရုပ်ရှင်ကားတွင် Heather Miller အဖြစ်လည်းကောင်း၊ ၂၀၁၇ ခုနှစ်ထွက် Baywatch ရုပ်ရှင်ကားတွင် Summer Quinn အဖြစ်လည်းကောင်း ပါဝင်သရုပ်ဆောင်ခဲ့သေးသည်။

ငယ်စဉ်ဘဝ နှင့် ပညာရေး 
အလက်ဇန်ဒရာ ဒတ်ဒါရီယိုသည် အမေရိကန်နိုင်ငံ နယူးယောက်မြို့၌ ၁၉၈၆ ခုနှစ်၊ မတ်လ ၁၆ ရက်နေ့တွင် မွေးဖွားခဲ့သော အမေရိကန် အမျိုးသမီး သရုပ်ဆောင်တစ်ဦးဖြစ်သည်။ သူမ၏မိဘများမှာ ခရစ္စတီးနား နှင့် ရစ်ချတ် ဒတ်ဒါရီယိုတို့ဖြစ်ပြီး သူမ၏ မောင်ဖြစ်သူ မက်သရူး ဒတ်ဒါရီယိုသည်လည်း အမျိုးသား သရုပ်ဆောင်တစ်ဦးပင်ဖြစ်သည်။

အရွယ်ရောက်သောအခါ အလက်ဇန်ဒရာသည် မန်ဟတ္တန်တွင်ရှိသော မိန်းကလေးကျောင်းဖြစ်သည့် Brearley School သို့ တက်ရောက်ခဲ့သည်။ ထို့နောက် သူမသည် လူငယ်သရုပ်ဆောင်များအတွက် ကျောင်းတစ်ခုဖြစ်သည့် Professional Children's School တွင် ပညာသင်ကြားခဲ့သည်။

အထက်တန်းကျောင်းပြီးသောအခါ အလက်ဇန်ဒရာသည်  မေရီမောင့် မန်ဟတ္တန် ကောလိပ်တွင် တက်ရောက်၍ သရုပ်ဆောင်ပညာကို သင်ယူခဲ့သည်။ ကောလိပ်တက်နေစဉ်တွင် "The Importance of Being Earnest" နှင့် "A Midsummer Night's Dream" အပါအဝင် စင်တင် ထုတ်လုပ်ရေးများတွင် ပါဝင်ခဲ့သည်။

အလက်ဇန်ဒရာသည် ပညာသင်ယူနေစဉ်၌ပင် သရုပ်ဆောင်ပိုင်းကိုလည်း စတင်လုပ်ကိုင်ခဲ့သည်။ သူမသည် ၂၀၀၂ ခုနှစ်တွင် သူမ၏ ပွဲဦးထွက် ရုပ်/သံဇာတ်လမ်းဖြစ်သည့် "All My Children" ပြဇာတ်တွင် သရုပ်ဆောင်ခဲ့သည်။ ထို့နောက် နှစ်အနည်းငယ်အကြာတွင် သူမသည် "Law & Order" "White Collar" နှင့် "The Squid and the Whale" စသည့် ဇာတ်ကားများအပါအဝင် ရုပ်/သံ ရှိုးများနှင့် ရုပ်ရှင်ဇာတ်ကားများစွာတွင် ပါဝင်သရုပ်ဆောင်ခဲ့သည်။

သူမတွင် အလုပ်များနှင် အချိန်ဇယားပြည့်နေသော်လည်း အလက်ဇန်ဒရာသည် ပညာ ဆက်လက်ဆည်းပူးခဲ့ပြီး ၂၀၀၈  ခုနှစ်တွင် မေရီမောင့် မန်ဟတ္တန် ကောလိပ်မှ သရုပ်ဆောင်ပညာဖြင့် ဘွဲ့ရရှိခဲ့သည်။

ရိုက်ကူးရေး

ရုပ်ရှင်

ရုပ်မြင်သံကြား

ဝဘ် ဗီဒီယို

တေးဂီတ ဗီဒီယို

ဗီဒီယို ဂိမ်း

ထူးချွန်ဆုရရှိမှုများနှင့် ဆန်ခါတင်ဝင်မှုများ

ကိုးကား

အခြားဝဘ်ဆိုဒ်များ 

 
 
 
 
 
 

အမေရိကန် အမျိုးသမီး ရုပ်ရှင်သရုပ်ဆောင်များ